મોરબી : સમગ્ર સૌરાષ્ટ્રમાં સૌથી મોટી કહી શકાય એવી ઇન્કમટેક્સની રેડ મોરબીમાં ૪૮ કલાક બાદ પણ હજુ ચાલુ રહેવા પામી છે અને અડતાલીસ કલાકના અંતે રોકડનો આંકડો વધીને ૪.૮ કરોડને વટી ગયો હોવાનું ટોચના સૂત્રો જણાવી રહ્યા છે જો કે આશ્ચર્ય તો એ વાતનું છે કે જીએસટી આજ દિન સુધી નથી પકડી શકી એવું મોરબીની સિરામિક ઇન્ડસ્ટ્રીઝમાં ચાલતું કબૂતર બીલનું કારસ્તાન ખુલ્લું પાડવામાં ઇન્કમટેક્સને બહુ મોટી સફળતા મળી છે અને હાલમાં કરોડોના આવા બે નંબરી વ્યવહારનું સાહિત્ય આઇટીના હાથમાં આવી જતા આ રેલો બીજા અનેક ઉદ્યોગપતિઓ અને દેશભરના સિરામિક ડિલર્સને પણ લઈ ડૂબે તેમ હોવાનું વર્તુળો જણાવી રહ્યા છે.